Държавен вестник, бр. 73, 2020 г., стр. 25

БРОЙ  73	
Д Ъ Р Ж А В Е Н  В Е С Т Н И К 	
СТР.  25  
Компетентности
• Създава ефективна организация за изпълнение на трудовите дейности 
при спазване нормативните разпоредби за осигуряване на здравословни и 
безопасни условия на труд
• Проявява отговорност към останалите участници в трудовия процес
Резултат от учене 1.2:
Участва в създаването на организация за осъществяване на превантивна 
дейност по опазване на околната среда
Знания
• Идентифицира разпоредбите за опазване на околната среда
• Описва основните изисквания за разделно събиране на отпадъци
• Маркира разпоредбите за съхранение, използване и изхвърляне на опасни 
отпадъци и био отпадъци
• Посочва методи за съхранение и обезвреждане на средства, химикали, 
реактиви и лабораторни консумативи с изтекъл срок на годност
Умения
• Организира сортирането/съхранението на отпадъци и излезли от употреба 
материали, консумативи и др. 
• Спазва основните изисквания за разделно събиране на отпадъци 
• Спазва изискванията за съхранение и обезвреждане на средства, химикали, 
реактиви и лабораторни консумативи с изтекъл срок на годност
• Анализира възможните причини за екологично замърсяване
Компетентности
• Работи дисциплинирано в екип за създаване на организация за осъщест­
вяване на превантивна дейност по опазване на околната среда
Резултат от учене 1.3:
Създава организация за овладяването на рискови и аварийни ситуации
Знания
• Описва основните рискови и аварийни ситуации
• Описва основните изисквания за осигуряване на аварийна безопасност
• Идентифицира основните стъпки за действие при аварии и аварийни ситуации
• Изброява видовете травми и методите за оказване на първа помощ
• Познава реда за разследване на трудови злополуки
Умения
• Използва терминологията, свързана с аварийните ситуации
• Контролира спазването на мерките за осигуряване на пожарна и аварийна 
безопасност
• Контролира спазването на правилата за действие при аварии и аварийни 
ситуации 
• Координира действията на работния екип при аварии и опасни ситуации
• Предотвратява опасните ситуации, които могат да възникнат по време на 
работа
• Оказва първа помощ на пострадали при авария
• Организира спазването на правилата за действие при аварии и аварийни 
ситуации
• Анализира рисковете за възникване на пожар или аварийна ситуация
Компетентности
• Ефективно работи в екип при изготвянето на предложения за актуализи­
ране на вътрешнофирмените правила за пожарна и аварийна безопасност
• Работи дисциплинирано в екип по създаване на организация за овладя­
ването на възникнал пожар и/или авария, в съответствие с установените 
вътрешнофирмени правила за пожарна и аварийна безопасност
Средства за оценяване: Средство 1:
• Решаване на тест
Средство 2:
• Решаване на казус по зададен сценарий
Условия за провеждане 
на оценяването:
За средства 1 и 2:
• Учебен кабинет/реална работна среда
Критерии за оценяване: За средство 1:
• Владее теоретични знания за: хигиенните норми, здравословни и безопасни 
условия на труд на работното място, превантивна дейност за опазване на 
околната среда, овладяване на аварийни ситуации и оказването на първа 
помощ на пострадали
За средство 2:
• Избира бързо и уверено най-адекватния тип поведение при зададената 
рискова ситуация
• Вярно и точно определя необходимите действия за оказване на първа помощ
ЕРУ 2
Наименование на
единицата:
Икономика
Ниво по НКР:
4
Ниво по ЕКР:
4